มาลองร้านนี้ เพราะชอบชื่อร้าน ยิ่งเห็นภาพอาหารน่าทานดี แล้ววงในก็มีดีลอิ่มเบาๆ กับอาหารจานเดียวพร้อมเครื่องดื่ม ในราคาพิเศษ แถมร้านอยู่ในพิกัดไปมาสะดวก ... จะรอช้าอยู่ใย

ร้านในซอยจุฬาลงกรณ์ 50 ซอยเดียวกันกับร้านข้าวหมูแดงเจ้าเก่า (ปรากฏว่าอยู่ถัดไปแค่ 2 ห้อง) ดีลนี้เพิ่งซื้อมาสดๆร้อนๆแค่วันเดียวก็มาใช้บริการแล้ว ... ภายในร้านเย็นสบาย ตกแต่งง่ายๆ ที่นั่งชุดโต๊ะ-เก้าอี้ไม้ เปิดเพลงบรรเลงเบาๆ / มีส่วนของชั้น 2 (ไม่ได้ขึ้นไป) เห็นมีนิสิต เดินขึ้น-ลงด้วยความคุ้นเคย มีที่สำหรับให้นั่งอ่านหนังสือหรือทำงานได้ด้วย (บอกเล่าจากในเมนู)

สั่งอาหารทานเล่น Cheesy Bacon Fries 65- ชีสมาเต็ม เฟรนช์ฟรายส์ขนาดกำลังดี แต่นิ่มเละไป น่าจะทอดให้กรอบนอกนุ่มใน จะยอดเยี่ยมมาก 

# ผัดไทกุ้งสด เมนูที่นานๆค่อยสั่งมาทานสักที ห่อไข่ เสิร์ฟมาน่าทาน  ตกแต่งด้วยกุ้งขนาดพอเหมาะ แยกถั่วลิสงบดมาต่างหาก เคียงด้วยมะนาว ถั่วงอกดิบ & ใบกระเทียม ... แหวกเส้นออกมา ตัวเส้นนุ่มแต่ไม่เหนียว รสชาติน่าจะเข้มข้นได้มากกว่านี้ ชอบกุ้งแห้งตัวโตที่ทอดกรอบผัดรวมมากับไชโป๊ว+เต้าหู้ ได้รสเค็มเพิ่มมาอีกนิด

เครื่องดื่มในชุด เลือกเป็น "Blue Lemon Pops" หวาน หอม เย็น ซ่า ได้รสผิวมะนาวเต็มๆ ชื่นใจแท้

เมนูทางร้านหลากหลายดี หมายตาไว้อีกหลายจานทีเดียว ทั้งข้าวกะเพราเนื้อวากิว / ข้าวไข่ข้นกุ้งผัดพริกขี้หนู / Spaghetti Creamy ต้มยำทะเล / ยำผลไม้ ฯลฯ ราคาตามเมนู net ... ไว้ต้อนมาหลายๆคน จะได้ชิมหลายๆอย่างครั้งหน้า แถมด้วยกาแฟ ยี่ห้อ illy เชียวนา

